Agni-III hadde en vellykket tredje oppskytning den 7. mai 2008. Missilet ble skutt opp fra Balasore i Odisha. Etter en flytur på drøye 15 minutter bekreftet forsvarsforskere at testoppskytningen var vellykket og at missilet innfridde alle krav. Missilet holdt en hastighet på 5 km/s. Den vellykkede oppskytningen 7. mai banet vei for neste generasjons indiske ICBM, Agni-V, som har en rekkevidde på 5 000−6 000 km.